ທະນາຄານໂລກດັດແປງການພະຍາກອນກ່ຽວກັບການເຕີບໂຕຂອງເສຖກິດຈີນສຳລັບປິ 2009
ຂ່າວອື່ນໆ: ຈີນປະຕິເສດບໍ່ຮັບການປະມູນຂອງບໍຣິສັດ ໂຄຄາໂຄລາ ທີ່ຈະຊື້ບໍຣິສັດຜລິດນ້ຳໝາກໄມ້; ສານມາດາກາສກາ ໃຫ້ການຢືນຢັນ ກ່ຽວກັບການແຕ່ງຕັ້ງ ປະທານ
ຂະນະດຽວກັນຈີນ ໄດ້ປະຕິເສດຕໍ່ການປະມູນ ໃນມູນຄ່າ2 ພັນ 500 ລ້ານ ຂອງບໍຣິສັດ COCA COLA ທີ່ຈະຊື້ ກຸ່ມຜລິດນ້ຳຫມາກໄມ້ HUIYUANຊຶ່ງເປັນ ບໍຣິສັດຜລິດ ນ້ຳໝາກໄມ້ ທີ່ໃຫຍ່ທີ່ສຸດໃນຈີນ ໃນຖແລງຂ່າວ ທີ່ນຳອອກເຜີຍແຜ່ມື້ນີ້ ກະຊວງການຄ້າຂອງຈີນກ່າວວ່າການຊື້ຂາຍດັ່ງກ່າວ ຈະມີອິດທິພົນໃນທາງລົບ ຕໍ່ການແຂ່ງຂັນ ຢູ່ໃນຈີນແລະມັນຈະບັງຄັບ ໃຫ້ຜູ້ບໍຣິໂພກ ຕ້ອງໄດ້ຈ່າຍໃນຣາຄາທີ່ແພງຂຶ້ນແລະມີຜລິຕພັນ ໃຫ້ເລືອກໜ້ອຍລົງ ນອກນັ້ນແລ້ວ ກະຊວງການ ຄ້າຂອງຈີນຍັງເວົ້າວ່າການປະມູນທີ່ວ່ານີ້ ບໍ່ໄດ້ມາຕຖານ ຂອງກົດໝາຍຕໍ່ຕ້ານການຜູກຂາດ ສະບັບໃໝ່ຂອງຈີນທີ່ໄດ້ມີການຮັບຮອງເອົາ ໃນເດືອນສິງຫາປີກາຍນີ້ ໄດ້ມີຄວາມວິຕົກກັງວົນຢ້ານວ່າ ເຈົ້າໜ້າທີ່ຈີນ ອາດຈະໃຊ້ກົດໝາຍດັ່ງກ່າວນີ້ຫ້າມບໍ່ໃຫ້ບໍຣິສັດຕ່າງປະເທດ ເຂົ້າໄປລົງທືນ ໃນພາກສ່ວນທີ່ສຳຄັນໆ ໃນເສຖກິດຂອງຈີນ ການປະຕິເສດທີ່ວ່ານີ້ ມີຂຶ້ນທັງໆທີ່ບໍຣິສັດ COCACOLA ໄດ້ປະກາດ ໃນຕົ້ນເດືອນນີ້ວ່າ ຕົນຈະລົງທຶນໃນມູນຄ່າ 2ພັນລ້ານໂດລາ ຢູ່ປະເທດຈີນໃນໄລຍະ 3 ປີຂ້າງໜ້າ ສານຣັຖທັມມະນູນ ຂອງ MADAGASCAR ໄດ້ໃຫ້ການຢືນຢັນແກການແຕ່ງຕັ້ງ ໃຫ້ທ່ານ ANDRY RAJOELINA ເຂົ້າຮັກສາການຕຳແໜ່ງ ປະທານາທິບໍດີຂອງປະເທດ MADAGASCAR ຊຶ່ງເປັນປະເທດເກາະດອນໃນເຂດມະຫາສະມຸດອິນເດັຽ ການຕັດສິນ ໃນມື້ນີ້ມີຂຶ້ນນຶ່ງມື້ ຫລັງຈາກທ່ານRAJOELINA ໄດ້ປະກາດຕົນເອງ ເປັນປະທານາທິບໍດີຂອງປະເທດ ໂດຍ ໄດ້ຮັບການໜຸນຫລັງຈາກພວກທະຫານ ອີງຕາມຣັຖທັມມະນູນ ຂອງປະເທດແລ້ວ ທານ RAJOELINAອະດີດໂຄສົກວິທຍຸວັຍ 34 ປີ ແມ່ນຍັງມີອາຍຸນ້ອຍເກີນກວາຈະເປັນປະທານາທິບໍດີ ໄດ້ເຖິງ 6 ປີ ທ່ານ RAJOELINA ມີກຳນົດທີ່ຈະດຳເນີນງານ ໃນການປະກອບຄະນະຣັຖບານ ໄລຍະຂ້າມຜ່ານເພື່ອກະກຽມຈັດການເລືອກຕັ້ງ ພາຍໃນເວລາ 2 ປີ ທ່ານໄດ້ເຂົ້າຮັບຕຳແໜ່ງ ຫລັງຈາກປະທານາທິບໍດີ MARC RAVALOMANANA ໄດ້ລາອອກ ແລະພະຍາຍາມ ຈະມອບອຳນາດ ໃຫ້ທະຫານລຸນຫລັງທີ່ໄດ້ມີການປະທ້ວງ ຢູ່ຕາມຖນົນຫົນທາງ ມາເປັນເວລາຫລາຍໆເດືອນ ແຕ່ພວກນາຍທະຫານອະວຸໂສ ໄດ້ມອບອຳນາດ ໃຫ້ທ່ານ RAJOELINA ຜູ້ນຳພັກຝ່າຍຄ້ານ ທີ່ຈັດການໂຮມຊຸມນຸມປະທ້ວງ ນັ້ນແທນ ອາຣ໌ເຊີບາຍຈານບໍ່ເອົາຫົວຊາ ຕໍ່ຄຳຮ້ອງຮຽນຂອງນາໆຊາດ ແລະການຕຳໜິຕິຕຽນພາຍໃນປະເທດ ແລະດຳເນີນການຕໍ່ໄປກ່ຽວກັບການລົງປະຊາມະຕິ ທີ່ເປັນບັນ ຫາຖົກຖຽງໂຕ້ແຍ້ງກັນ ເພື່ອປ່ຽນແປງຣັຖທັມມະນູນຂອງປະເທດ ບັນດາຜູ້ມີສິດປ່ອນບັດ ກຳລັງພາກັນ ໄປລົງຄະແນນສຽງໃນວັນພຸດມື້ນີ ້ເພື່ອຕັດສິນໃຈກ່ຽວກັບ ການດັດແປງແກ້ໄຂ ຣັຖທັມມະນູນ 29 ມາດການຶ່ງໃນນັ້ນ ກໍແມ່ນລຶບລ້າງການຈຳກັດ ສມັຍດຳຣົງຕຳແໜ່ງຂອງປະທານາທິບໍດີອາຣ໌ເຊີບາຍຈານ ພວກນັກວິເຄາະການເມືອງເວົ້າວ່າການປ່ຽນແປງທີ່ວ່ານີ້ ຈະອຳນວຍໃຫ້ປະທານາທິບໍດີ ILHAM ALIYEV ໄດ້ມີໂອກາດກຳອຳນາດຕໍ່ໄປ ໃນອາຣ໌ເຊີບາຍຈານທີ່ອຸດົມຮັ່ງມີໄປດ້ວຍນ້ຳມັນ ແລະມີຊາຍແດນຕິດ ກັບຣັດເຊັຽ, ຈໍເຈັຽ,ອາຣ໌ເມເນັຽແລະອີ່ຣ່ານ ປະທານາທິບໍດີ ALIYEV ໄດ້ຊະນະການເລືອກຕັ້ງເພື່ອເຂົ້າຮັບຕຳແໜ່ງ ເປັນສມັຍທີ 2 ເປັນເວລາ 5 ປີ ໃນເດືອນຕຸລາປີກາຍ ຜູ້ຊາຍຊາວອອສເຕຣັຽຄົນນຶ່ງ ທີ່ຖືກກ່າວຫາວ່າໄດ້ກັກຂັງລູກສາວໂຕເອງ ແລະຂົ່ມຂືນນາງ ເປັນເວລາ 24 ປີນັ້ນ ໄດ້ຍອມຮັບຜິດຕໍ່ທຸກຂໍ້ຫາ ໃນຄະດີດັ່ງກ່າວ ນາຍ JOSEF FRITZL ອາຍຸ 73 ປີຊຶ່ງໄດ້ຍອມຮັບຜິດເປັນບາງສ່ວນ ໃນຕົ້ນອາທິດນີ້ໄດ້ປະຕິເສດ ຕໍ່ຂໍ້ຫາຄຸມຂັງລູກສາວຂອງລາວແບບຂ້າທາດ ແລະຂຫາສັງຫານ ລູກນ້ອຍເກີດໃໝ່ ຂອງພວກເຂົາເຈົ້າ ແຕ່ນາຍ FRITZLກ່າວຕໍ່ສານທີ່ເມືອງ SANKT PEOLTEN ໃນມື້ນີ້ວ່າ ການໄດເບິ່ງໄດຟັງຄຳໃຫ້ການຂອງລູກສາວລາວ ເປັນເວລາ 11 ຊົ່ວໂມງ ທາງວີດີໂອເທັບໄດ້ເຮັດໃຫ້ລາວປ່ຽນໃຈ ແລະຕັດສິນໃຈ ຍອມຮັບຜິດຕໍ່ທຸກໆຂໍ້ຫາ ຄະນະໄອຍະການກ່າວວ່າ ນາຍ FRITZL ໄດ້ຂັງລູກສາວຂອງລາວ ນາງ ELISABETHໄວ້ໃນຫ້ອງໃຕ້ດິນ ທີ່ເຮືອນຂອງລາວນັບ ແຕ່ປີ 1984 ເປັນຕົ້ນມາແລະໄດ້ຂົ່ມຂືນນາງຕລອດມາ ແລະໄດ້ລູກນຳກັນທັງໝົດ 7 ຄົນ ນາຍ FRITZLປະເຊີນກັບໂທດ ຈຳຄຸກຕລອດຊີວິດ ສຳລັບຂ່າວລາຍລະອຽດ ເຊີນຟັງສຽງທີ່ບັນທຶກໄວ້